НАРЕДБА № ……………….. 2020 г.

за изменение и допълнение на Наредба № Н-17 от 22.12.2015 г. за условията и реда за приемане на сержанти (старшини) и войници (матроси) за обучение в професионалните сержантски (старшински) колежи

(обн., ДВ, бр. 8 от 29.01.2016 г.; изм. и доп., бр. 79 от 7.10.2016 г.)

§ 1. В чл. 2 се правят следните изменения и допълнения:
1.	Досегашният текст става ал. 1;
2.	Създават се ал. 2 и ал. 3:
„(2) Командирите/началниците/ръководителите на структури от Министерството на отбраната, структурите на пряко подчинение на министъра на отбраната и Българската армия ежегодно до 20 февруари изпращат в структурата по управление на човешките ресурси към министъра на отбраната заявки за броя на необходимите през следващата учебна година места за обучение на военнослужещи като кадети по професии, специалности и форми на обучение, за придобиване на четвърта степен на професионална квалификация.
(3) Структурата по управление на човешките ресурси към министъра на отбраната, след обобщаване и съгласуване с професионалните сержантски (старшински) колежи на заявките по ал. 2, ежегодно до 10 май представя на министъра на отбраната проект на заповед, с която се обявяват заявения брой места по квоти за обучение на военнослужещи като кадети.“

§ 2. В чл. 3, ал. 1, т. 2 се изменя така:
„2. Секция „Артилерия и ПВО” – гр. Шумен:
а) „Експлоатация и ремонт на зенитно въоръжение и радио-локационни станции“;
б) „Експлоатация и ремонт на артилерийска и оптическа техника. Работа с бойни припаси.“

§ 3. Член 5 се изменя така:
„Чл. 5. В Професионалния сержантски колеж за нуждите на Военновъздушните сили към Висшето военновъздушно училище „Георги Бенковски” – Долна Митрополия (ПСК-ВВС) се приемат сержанти (старшини) и войници (матроси) от Министерството на отбраната, структурите на пряко подчинение на министъра на отбраната и Българската армия за обучение по следните специалности: 
1. експлоатация и ремонт на авиационна и навигационна техника;
2. експлоатация и ремонт на зенитно въоръжение и радио-локационни станции
3. обща и специализирана администрация; 
4. логистика.“

§ 4. В чл. 6 думата „редовна“ се заменя с „дневна“.

§ 5. В чл. 7, ал. 1 се правят следните изменения:
1.	 В т. 2 думата „редовна“ се заменя с „дневна“;
2.	 Точка 7 се изменя така:
„7. сержантите (старшините), кандидати за обучение, да притежават препоръка за повишаване във военно звание и за обучение в професионален сержантски колеж в атестационния формуляр от последната атестация, а войниците (матросите) да притежават препоръки за присвояване на военно звание от друга категория и за обучение в професионален сержантски колеж от последната атестация.“

§ 6. В чл. 8 се правят следните изменения и допълнения:
1.	В ал. 1 след думите „командира на вида въоръжена сила“ се добавя „или командира на Съвместното командване на специалните операции“;
2.	В ал. 2 се създава т. 9:
„9. мнение на главния сержант (флагманския старшина) на военното формирование.“

§ 7. В чл. 9 се правят следните изменения и допълнения:
1. Създава се нова т. 3:
„3. Съвместното командване на специалните операции;“
3.	Досегашната т. 3 става т. 4.

§ 8. В чл. 10, ал. 1 се правят следните изменения и допълнения:
1. Създава се нова т. 3:
„3. командира на Съвместното командване на специалните операции;“
3.	 Досегашната т. 3 става т. 4.

§ 9. В чл. 12, ал. 1 се правят следните изменения и допълнения:
1. Създава се нова т. 3:
„3. от командира на Съвместното командване на специалните операции;“
4.	 Досегашната т. 3 става т. 4.

§ 10. В чл. 17 се правят следните изменения и допълнения:
1. Точка 1 се изменя така:
„1. подписват допълнителни споразумения с военнослужещите за удължаване на срока на договора за военна служба; за военнослужещ, приет за обучение в дневна форма, в допълнителното споразумение се вписва длъжността, на която випускникът кадет ще бъде назначен след завършване на обучението;
2. Създава се нова т. 2:
„2. изпращат копие на допълнителното споразумение след подписване в структурите по чл. 10.“
3. Точка 2 става т. 3, като в нея думата „редовна“ се заменя с „дневна“.

§ 11. В чл. 18 думите „Успешно завършилите кадети“ се заменят със „Завършилите дневна форма на обучение кадети“.

§ 12. В § 2 от Заключителните разпоредби думите „До 30.09.2019 г.“ се заменят с „До 30.09.2022 г.“

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 13. За учебната 2020/2021 г.: 
1. до 17 юли кандидатите за обучение в професионалните сержантски (старшински) колежи подават рапорт по реда на чл. 8, ал. 1;
2. до 22 юли командирите (началниците) на военните формирования изпращат рапортите на военнослужещите по т. 1 при условията и по реда на чл. 9;
3. до 22 юли се назначават комисии за допускане на кандидатите за обучение при условията и по реда на чл. 10;
4. до 28 юли комисиите по т. 3:
а) проверяват комплектоването и редовността на документите на кандидатите за обучение; 
б) допускат кандидатите, като вземат предвид становището на командира (началника, ръководителя), мнението на главния сержант (флагманския старшина) на военното формирование и покриването на критериите за допускане;
в) до обучение не се допускат кандидати, които не са представили всички необходими документи.
5. до 30 юли  утвърдените протоколи с допуснатите кандидати се изпращат в структурата по управление на човешките ресурси към министъра на отбраната.

§ 14. Наредбата влиза в сила в деня на обнародването ѝ в „Държавен вестник“.
МИНИСТЪР НА ОТБРАНАТА

КРАСИМИР КАРАКАЧАНОВ

МОТИВИ
към Наредбата за изменение и допълнение на Наредба № Н-17/22.12.2015 г. за условията и реда за приемане на сержанти (старшини) и войници (матроси) за обучение в Професионалните сержантски (старшински) колежи.

С Наредба № Н-17/22.12.2015 г. се определят условията и редът за кандидатстване, допускане и приемане на сержанти (старшини) и войници (матроси) за обучение в Професионалните сержантски (старшински) колежи. Тя е насочена към повишаване на квалификацията и усъвършенстване на знанията и уменията на военнослужещите за придобиване на четвърта степен на професионална квалификация за професията „сержант”.
В раздел II чл. 7, ал. 1, т. 2 на наредбата са заложени изисквания за възрастова граница при допускане до обучение в Професионалните сержантски (старшински) колежи – не по-възрастни от 32 години за редовна форма и 37 години за задочна форма на обучение.
Във връзка с изменение и допълнение на Закона за отбраната и въоръжените сили на Република България възрастта за приемане на военна служба става 40 години за всички категории военнослужещи. Предвид продължаващия Преглед на отбраната е целесъобразно да бъде удължен срока на параграф § 2 от Заключителни разпоредби в наредбата до 30.09.2022 г.
	Необходимостта от публикуване на Проекта на Наредба за изменение и допълнение на Наредба № Н-17/22.12.2015 г. за условията и реда за приемане на сержанти (старшини) и войници (матроси) за обучение в Професионалните сержантски (старшински) колежи в Портала за обществени консултации и на интернет страницата на Министерството на отбраната в 14 дневен срок е с цел даване на възможност на военнослужещите да кандидатстват за обучение през учебната 2020/2021 г. в новооткрития Професионален сержантски колеж за нуждите на Военновъздушните сили (ПСК – ВВС) в гр. Долна Митрополия (заповед на министъра на образованието и науката № РД-14-19 от 14 май 2020 г. (обн. в Държавен вестник брой 48 от 26.5.2020 г.). 
Предлаганото актуализиране в наредбата има за цел осигуряване кариерното развитие на сержантския (старшински) състав във Въоръжените сили.